Det er viktig å merke seg at Roronoa ikke er Zoros fornavn, men hans etternavn, siden etternavnet alltid skrives først på japansk. I noen versjoner av mangaen har derfor navnene hans byttet plass, siden etternavnet skrives sist i vesten. Den franske versjonen er et eksempel på det, her heter han Zorro Roronoa. Eiichiro Oda har avslørt at navnet Roronoa er basert på navnet til piraten François L'Olonnais, som levde fra 1630 til 1669. Etternavnet L’Ollonais skrives (ロロネー) på japansk, som er nesten identisk med uttalen av navnet Roronoa. Da Oda i fanpost-hjørnet ble spurt hvilket dyr Zoro minnet mest om, var svaret en hai. Oda har også avslørt at Zoro representerer fargen grønn og at han lukter stål. Han er 19 år gammel og 178 centimeter høy.